Държавен вестник, бр. 11, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  11
1997 г. за засилване на надзора върху състоя­
нието на бюджета и на надзора и координаци­
ята на икономическите политики, изменен с 
Регламент (ЕС) № 1175/2011 на Европейския 
парламент и на Съвета от 16 ноември 2011 г. 
(наричан по-нататък „ревизираният Пакт за 
стабилност и растеж“),
като отбелязват, че коригиращият механи­
зъм, който ще бъде въведен от договарящите 
се страни, следва да цели коригирането на 
отклоненията от средносрочната цел или от 
плана за корекции, включително тяхното 
общо въздействие върху динамиката на дър­
жавния дълг,
като отбелязват, че в съответствие с 
член 273 от Договора за функционирането 
на Европейския съюз Съдът на Европейския 
съюз следва да е компетентен да следи за 
спазването на задължението на договарящите 
се страни за транспониране на „Правилото за 
балансиран бюджет“ в техните национални 
правни системи чрез разпоредби с обвързваща 
сила и траен характер, за предпочитане на 
конституционно равнище, 
като припомнят, че с член 260 от Договора 
за функционирането на Европейския съюз 
Съдът на Европейския съюз се оправомощава 
да наложи заплащането на еднократно платима 
сума или на периодична имуществена санкция 
на държава – членка на Европейския съюз, 
която не се е съобразила с негово решение, 
и като припомнят, че Европейската коми­
сия е установила критерии за определяне на 
размера на еднократно платимата сума или 
периодичната имуществена санкция, която се 
налага в рамките на посочения член,
като припомнят необходимостта да се 
улесни приемането на мерки съгласно про­
цедурата при прекомерен дефицит на Евро­
пейския съюз по отношение на държавите 
членки, чиято парична единица е еврото, 
за които планираното или фактическото 
съотношение на бюджетния дефицит спрямо 
брутния вътрешен продукт надвишава 3 %, 
като същевременно категорично се утвърди 
целта на тази процедура, а именно дадена 
държава членка да бъде насърчена и ако е 
необходимо, задължена да намали евентуално 
установения дефицит, 
като припомнят задължението договаря­
щите се страни, чийто брутен държавен дълг 
надвишава референтната стойност от 60 %, да 
го намалят средно с една двадесета годишно 
като целеви показател,
като вземат предвид необходимостта при 
изпълнение на този договор да се зачита спе­
цифичната роля на социалните партньори, при­
зната в законодателството или националните 
системи на всяка от договарящите се страни, 
като подчертават, че никоя разпоредба 
на този договор не може да се тълкува като 
променяща по какъвто и да е начин услови­
ята на икономическата политика, при които 
на дадена договаряща се страна е отпусната 
финансова помощ по програма за стабили­
зиране, в която участва Европейският съюз, 
неговите държави членки или Международ­
ният валутен фонд,
като отбелязват, че правилното функциони­
ране на Икономическия и паричен съюз налага 
договарящите се страни да работят съвместно 
за провеждане на икономическа политика, 
при която, като се основават на механизмите 
за координация на икономическата политика, 
определени в Договорите, на които се основава 
Европейският съюз, те предприемат необходи­
мите действия и мерки във всички области, 
които са от съществено значение за правилното 
функциониране на еврозоната, 
като отбелязват по-специално желанието на 
договарящите се страни да използват по-ак­
тивно засиленото сътрудничество, предвидено 
в член 20 от Договора за Европейския съюз 
и в членове 326 – 334 от Договора за функци­
онирането на Европейския съюз, без това да 
засяга вътрешния пазар, както и желанието 
им да използват в пълна степен мерки, които 
са специфични за държавите членки, чиято 
парична единица е еврото, съгласно член 136 
от Договора за функционирането на Евро­
пейския съюз, и процедура за предварително 
обсъждане и координация между договарящите 
се страни, чиято парична единица е еврото, 
на всички значителни реформи на икономи­
ческата политика, планирани от тях, с оглед 
идентифицирането на най-добрите практики, 
като припомнят постигнатото на 26 ок­
томври 2011 г. споразумение на държавните и 
правителствените ръководители на държавите 
членки от еврозоната да се подобри управле­
нието на еврозоната, включително ежегодно да 
се провеждат най-малко две срещи на върха 
на държавите от еврозоната, които се свикват, 
освен при извънредни обстоятелства, веднага 
след заседания на Европейския съвет или 
срещи с участието на всички договарящи се 
държави, които са ратифицирали този договор,
като припомнят одобрението от 25 март 
2011 г. на пакта „Евро плюс“ от държавните 
и правителствените ръководители на дър­
жавите – членки от еврозоната, и на други 
държави – членки на Европейския съюз, в 
който се определят въпросите, които са от 
първостепенно значение за засилване на кон­
курентоспособността в еврозоната,
като подчертават значението на Договора 
за създаване на Европейския механизъм за 
стабилност като част от глобална стратегия 
за укрепване на Икономическия и паричен 
съюз и като посочват, че от 1 март 2013 г. 
предоставянето на финансова помощ в рамките 
на нови програми по Европейския механизъм 
за стабилност ще бъде обусловено от рати­
фицирането на този договор от съответната 
договаряща се страна и след изтичане на 
срока за транспониране, посочен в член 3, 
параграф 2 от този договор, от спазването на 
изискванията на този член,